Fabula Rud Pedersen Group

„Fabula Rud Pedersen Group“ – Lietuvos komunikacijos paslaugų agentūra, tarptautinės strateginių komunikacijos konsultacijų grupės „Rud Pedersen Group“ narė.

Istorija 
Veiklą Lietuvoje agentūra pradėjo 1997 m. kaip „Miestų plėtros informavimo tarnyba“.

1999 m. pradėjo veikti bendrovė „Viešųjų ryšių projektai“.

2000 m. agentūra susijungė su bendrove „Taukačikas ir partneriai“. Sukurtas įmonės pavadinimas „Viešųjų ryšių partneriai“ (VRP).

2003 m. agentūra įgyvendino referendumo dėl Lietuvos Respublikos narystės Europos Sąjungoje ryšių su visuomene kampaniją. 

2005 m., bendrovei tapus asocijuota pasaulinio viešųjų ryšių agentūrų tinklo „Hill & Knowlton“ nare, įmonės pavadinimas pakeistas į „VRP Hill & Knowlton“.

2011 m. „VRP Hill&Knowlton“ drauge su keliomis kitomis rinkodaros ir komunikacijos agentūromis susijungė į partnerystės principais veikiančią įmonių grupę „United Agencies“.

2013 m. agentūra pakeitė pavadinimą į „VRP Hill+Knowlton Strategies“.

2016 m. agentūra atnaujino pavadinimą ir tapo „Fabula Hill+Knowlton Strategies“. Agentūros vadove tapo Raminta Rimkienė.

2021 m. agentūra prisijungė prie strateginių komunikacijos konsultacijų grupės „Rud Pedersen Group“.

Veikla 
„Fabula Rud Pedersen Group“ teikia strategines ir taktines komunikacijos konsultacijas bei integruotas komunikacijos paslaugas. Bendrovė konsultuoja korporacinės ir rinkodaros komunikacijos, ryšių su žiniasklaida, institucijomis ir interesų grupėmis, reputacijos ir darbdavio įvaizdžio valdymo klausimais. Agentūra teikia mokymų paslaugas, konsultacijas krizių prevencijos ir valdymo, skaitmeninės komunikacijos, kūrybos, pokyčių ir vidinės komunikacijos klausimais kitų sričių komunikacijos konsultacijų paslaugas.

Bendrovėje dirba daugiau kaip 40 komunikacijos konsultantų. 2021 m. „Fabula Rud Pedersen Group“ pagal pajamas buvo viena didžiausių Lietuvos komunikacijos agentūrų.

Vadovybė 

 Mykolas Katkus – valdybos pirmininkas, partneris.
 Raminta Rimkienė - direktorė, partnerė.
 Žydrūnas Gaudiešius - partneris.
 Justas Nenėnas - strateginio planavimo vadovas, partneris.
 Lina Šliogerienė - projektų direktorė, partnerė.
 Maksimas Reznikovas - projektų direktorius, partneris

Įvertinimai 

 „European Excellence Awards“ 2021 m.: apdovanojimas už geriausią komunikacijos kampaniją Baltijos šalyse. 

 „SABRE Awards“: apdovanojimas už geriausią kampaniją Baltijos šalyse 2020 m. ir 2018 m.
 
 „PR Impact Awards“: 2021 m. apdovanojimas už geriausią viešojo sektoriaus komunikacijos projektą,  2020 m . – už geriausią korporatyvinės komunikacijos projektą ir integruotos komunikacijos kampaniją, 2019 m. – už geriausią nuomonės formuotojų ir virusinės komunikacijos kampaniją bei pelnytas „Metų agentūros“ titulas , 2018 m. – už geriausią socialinės atsakomybės komunikacijos kampaniją, 2017 m . – geriausias viešojo sektoriaus projektas.

 Konkurse „Password“ agentūros įgyvendintos rinkodaros ir pardavimų skatinimo kampanijos pripažintos geriausiomis savo kategorijose 2018 m., 2019 m.,  2020 m.  
 „Mi:t&links. Baltic Communication Awards“ 2017 m.: apdovanojimas už geriausią įvaizdinę kampaniją Baltijos šalyse.  
  „Golden Hammer“ 2017 m.: apdovanojimas už geriausią skaitmeninės komunikacijos kampaniją.

Šaltiniai

Nuorodos 
 Agentūros svetainė
 Strateginių komunikacijos konsultacijų grupės „Rud Pedersen Group“ svetainė

Ryšių su visuomene agentūros